

**REPUBLIKA HRVATSKA**

**ZAGREBAČKA ŽUPANIJA**

**** **OPĆINA DUBRAVICA**

**Općinsko vijeće**

Temeljem članka 4. stavka 1. točke 19. i članka 89. stavka 2. Zakona o proračunu („Narodne novine“ broj 144/21), Pravilnika o polugodišnjem i godišnjem izvještaju o izvršenju proračuna („Narodne novine“ broj 85/23) i članka 21. Statuta Općine Dubravica (Službeni glasnik Općine Dubravica broj 01/2021, 03/2024) Općinsko vijeće Općine Dubravica na svojoj 20. sjednici održanoj dana 28. svibnja 2024. godine donosi

**GODIŠNJI IZVJEŠTAJ O IZVRŠENJU**

**Proračuna Općine Dubravica za razdoblje 01. siječnja do 31. prosinca 2023. godine**

|  |
| --- |
| **Godišnji izvještaj o izvršenju proračuna Općine Dubravica za razdoblje od 01.01.2023. do 31.12.2023. godine sadrži:**  **Izvještaj o izvršenju Proračuna Općine Dubravica** |
| Za razdoblje od 01.01.2023. do 31.12.2023. |
|  |



Račun prihoda i rashoda iskazuje se u slijedećim tablicama:

















**Posebni dio proračuna**





























BILJEŠKE UZ GODIŠNJI IZVJEŠTAJ O IZVRŠENJU PRORAČUNA OPĆINE DUBRAVICA ZA 2023. GODINU

PRIHODI I PRIMICI

Prihodi poslovanja Općine Dubravica ostvareni su u razdoblju od 01. siječnja do 31. prosinca 2023. godine u iznosu od 2.248.025,16 € ili 243,4% više u odnosu na izvršenje u 2022. godini.

Prihodi od poreza su u ovom izvještajnom razdoblju iznosili 502.484,68 €, što je za 127,7% više u odnosu na ostvarenje u istom razdoblju 2022. godine. Poslove ubiranja poreza obavlja Porezna uprava u Zaprešiću.

Povećanje poreznih prihoda zabilježeno je na stavkama Poreza i prireza na dohodak, Poreza na robu i usluge - što uključuje Porez na potrošnju alkoholnih i bezalkoholnih pića.

Pomoći iz inozemstva i od subjekata unutar općeg proračuna (skupina 63) u ovom izvještajnom razdoblju ostvarene su u iznosu od 1.514.461,34 €, odnosno 349,2% više u odnosu na 2022. godinu, vrijednosno najznačajnije odnose se na pomoći iz Državnog proračuna temeljem kandidiranih projekata i sanaciju prometnica oštećenih u potresu u ukupnom iznosu 1.195.141,93 € što je povećanje za 1.887 % u odnosu na isto razdoblje prethodne godine.

Prihodi od upravnih i administrativnih pristojbi , pristojbi po posebnim propisima i naknada (skupina 65) ostvareni su u iznosu od 200.187,23 €, što je za 241,7% više u odnosu na 2022. godinu; vrijednosno najznačajniji prihod ove skupine je od komunalne naknade ostvaren u iznosu 157.844,34 € prvenstveno iz razloga što je obveznik Dubravica d.d. u stečaju podmirio cjelokupno dugovanje prijavljeno u stečajni postupak.

RASHODI I IZDACI

Rashodi poslovanja ostvareni su u iznosu 1.895.531,53 € što je za 359,3% više u odnosu na prethodnu godinu. Vrijednosno najznačajniji su evidentirani na materijalnim rashodima (skupina 32) gdje su u 2023.g. evidentirani rashodi vezani uz usluge tekućeg i investicijskog održavanja prometnica i drugih javnih površina. Svi ostali rashodi skupine 3 ostvareni su na razini prethodne godine uz manja odstupanja.

OBVEZE

Stanje obveza na kraju izvještajnog razdoblja na dan 31.12.2023. godine iznosi 339.178,66 €.

U ukupnom iznosu obveza, stanje nedospjelih obveza na kraju izvještajnog razdoblja iznosi 318.352,62 €, a dospjelih obveza 20.826,04€.

Dospjele su obveze u iznosu od 20.826,04 €, a odnose se na materijalne rashode.

Nedospjele su obveze u iznosu od 318.352,62 € , a odnose se na:

- 16.813,93 € odnosi na obveze za rashode poslovanja;

- 62.802,53 € na obveze za nabavu nefinancijske imovine,

- 238.736,16 € na obveze za financijsku imovinu, a uključuju obveze za beskamatni zajam i obveze temeljem dugoročnog zaduživanja.

BESKAMATNI ZAJAM ZBOG POSLJEDICA POTRESA

Temeljem Odluke o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa na račun Općine Dubravica 31.12.2021. godine, doznačena su sredstva u iznosu od 39.816,85 €.

Sredstva dodijeljena na temelju ove Odluke namijenjena su isključivo za podmirenje troškova vezanih za sanaciju posljedica potresa, a vraćati će se u roku do tri godine, počevši od 2024., u kvartalnim obrocima, s dospijećem prvog obroka na dan 31. ožujka 2024. godine.

DUGOROČNO ZADUŽIVANJE

Vlada Republike Hrvatske je na sjednici održanoj 12. svibnja 2022. donijela Odluku o davanju suglasnosti Općini Dubravica za zaduženje kod Hrvatske banke za obnovu i razvitak, u iznosu od 198.919,32 €, s rokom otplate kredita od deset godina uključujući poček od jedne godine (36 jednakih uzastopnih tromjesečnih rata od kojih prva dospijeva na naplatu 30.09.2024. godine), uz fiksnu godišnju kamatnu stopu od 1,10% i jednokratnu naknadu za obradu kredita u visini 0,2% od iznosa odobrenog kredita.

Sredstva se koriste za financiranje kapitalnih projekata „Rekonstrukcija Kumrovečke ceste izgradnjom nogostupa“ i „Izgradnja poslovne zgrade – ambulanta – Poduzetnički inkubator“, sukladno Odluci Općinskog vijeća Općine Dubravica o dugoročnom kreditnom zaduženju Općine Dubravica, KLASA: 024-02/22-01/2, URBROJ: 238-40-02-22-3 od 7. ožujka 2022. godine. Ugovor o kreditu s Hrvatskom bankom za obnovu i razvitak sklopljen je dana 27.6.2022.g. Po navedenoj osnovi na dan 31.12.2023. godine, iznos obveze iznosi 198.919,32 €.

IMOVINE I POTRAŽIVANJA

Ukupna imovina na dan 31.12.2023. godine iznosi 2.848.015,77 €..

Nefinancijska dugotrajna imovina iznosi 2.125.441,07 €.

Financijsku imovinu koja iznosi 214.695,69 €, a odnose se na:

- Novac u banci i blagajni u iznosu od 12.612,81 €., od čega novac na poslovnom računu u iznosu 12.607,20 € i 5,61 € u blagajni. Općina Dubravica u posluje preko transakcijskog računa Hrvatske poštanske banke d.d. HR1223900011854900003.

- Dionice i udjeli u glavnici iznose ukupno 141.510,65 €n što je istovjetno ostvarenju u odnosu na početno stanje – Udio u Zaprešiću d.o.o.

- Potraživanja za prihode poslovanja iznose ukupno 50.845,91 € ili 25,2% u odnosu na prethodnu godinu, a uključuju:

o Potraživanja za poreze u iznosu od 26.721,41 €.

o Potraživanja za prihode od imovine u iznosu od 17.358,46 €.

o Potraživanja za upravne i administrativne pristojbe, pristojbe po posebnim propisima i naknade u iznosu od 224.700,78 €.

o Ispravak vrijednosti potraživanja u iznosu od 217.934,74 €.

Potraživanja su smanjena su uslijed obračuna ispravka vrijednosti koji se u skladu s čl. 37.a. Pravilnika o proračunskom računovodstvu, obvezno provodi na kraju proračunske godine.

REZULTAT POSLOVANJA

Rezultat poslovanja tekuće godine je višak u iznosu 16.854,26 €. Sučeljavanjem s prenesenim manjkom iz prethodnog razdoblja u iznosu 158.226,95€ utvrđen je financijski rezultat poslovanja za 2023.g. manjak u iznosu 141.372,69 €.

Općina Dubravica tijekom godine imala je mnogo projekata od kojih je velika većina dovršena u 2023.godini:

Rekonstrukcija Kumrovečke ceste izgradnjom nogostupa ukupne vrijednosti u iznosu 57.410,43€.

Rekonstrukcija nerazvrstanih cesta II Sutlanska ukupne vrijednosti 195.489,12 €.

Rekonstrukcija staze na groblju ukupne vrijednosti 49.322,44 € odnosi se na staro groblje u Rozgi.

Pojačano održavanje nerazvrstanih cesta ukupne vrijednosti 331.589,70 € unutar kojeg su izvršeni građevinski radovi i stručni nadzor na ulicama odvojak Zagrebačke, Otovačka, Matije Gupca, Vinogradski put i Bregovita ulica, iste stradale uslijed potresa (Fond solidarnosti Europske unije).

Sanacija nestabilnog pokosa na lokaciji dijela Kumrovečke c prije k.br.188(kč.br.1943/1 i 1943/12) kao posljedica stradavanja uslijed potresa, ukupne vrijednosti 174.359,73 € gdje je izrađena projektna dokumentacija, zatim su obavljeni ugovoreni građevinski radovi, te stručni nadzor (Fond solidarnosti Europske unije).

Cjelovita obnova mosta na potoku Sutlišće u naselju Vučilćevu ( k.č.br. 1249/3, 1519/3 i 1268 k.o. Prosinec), isti stradao uslijed potresa, bio je vrijednosno najznačajniji projekt u iznosu 509.908,37 € koji je uspješno realiziran u zadanom roku (Fond solidarnosti Europske unije).

Sanacija nestabilnog pokosa - aneks Ugovora za obnovu groblja u Rozgi je projekt ostvaren u iznosu od 229.658,05 €, a odnosi se na obnovu pješačke staze i ograde starog groblja u Rozgi, također stradali uslijed potresa (Fond solidarnosti Europske unije).

Projekt „Aktivni u zajednici“ – ukupne vrijednosti 16.063,90 € -Europski socijalni fond, Operativni program učinkovitosti ljudski potencijali (2014-2020), započet 2021. godine te je isti još uvijek u tijeku.

Popis sudskih sporova u tijeku:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Br.** | **SUD** | **Tuženik** | **Tužitelj** | **Sažeti opis prirode spora** | **Iznos** | **Procjena financijskog učinka** | **Procijenjeno vrijeme odljeva ili priljeva sredstava** | **Početak sudskog spora** | **Presuda donijeta** |
| 1. | Općinski sud u Novom Zagrebu  Stalna služba u Zaprešiću | J.K.  A.R.  Općina Dubravica | Lj.R.  M.B. | Za ispravak / temeljem čl.205. Zakona o zemljišnim knjigama | v.p.s. 10.000,01 kn | Uvećano za sudske troškove i kamate, po primitku presude suda | Sudski postupak je u tijeku i teško je procijeniti ishod istog | 17.09.2019. | Tužitelji povukli tužbu (Presuda na temelju priznanja i Rješenje Općinskog suda u Novom Zagrebu Poslovni broj: 37P-851/19-16 od 05.09.2022. TUŽBA POVUĆENA |
| 2. | Općinski sud u Novom Zagrebu  Novi Zagreb-Istok, Turinina | Općina Dubravica  M.O. | J.O.  T.O. | Radi utvrđenja prava vlasništva | v.p.s. 10.000,01 | Uvećano za sudske troškove i kamate | Sudski postupak je u tijeku i teško je procijeniti ishod istog | 19.10.2018. | Odluka Županijskog suda u Splitu kojom se odbija žalba tužitelja i potvrđuje Rješenje Općinskog suda u Zagrebu kojim je TUŽBA ODBAĆENA (Rješenje Županijskog suda u Splitu Poslovni broj: Gž-1354/2022-2 od 13.04.2023. |

Ovaj Godišnji izvještaj o izvršenju Proračuna Općine Dubravica za 2023. godinu, objavit će se u Službenom glasniku Općine Dubravica te na internetskoj stranici Općine Dubravica.

OPĆINSKO VIJEĆE OPĆINE DUBRAVICA

KLASA: 024-02/24-01/7

URBROJ: 238-40-02-24-3

Dubravica, 28. svibanj 2024. godine

Predsjednik Ivica Stiperski